paragraph_text: mini|250px|Grb Vatikana tijekom sedevakancije Konklava 2013. održala se zbog povlačenja pape Benedikta XVI., koje je najavljeno 11. veljače 2013., a dogodilo se 28. veljače iste godine u 20:00 sati. Benedikt XVI. tako je postao prvi papa koji se odrekao službe nakon Grgura XII. 1415., te prvi koji je to učinio dobrovoljno nakon Celestina V. 1294. Razlozi su papinog odstupanja, kako je službeno priopćeno, starost i nedostatak fizičke snage. Na kongregaciji 8. ožujka odlučeno je kako će konklava započeti 12. ožujka.<ref>www.24sata.hr, "Kardinali odlučili: Konklava za izbor pape počinje 12. ožujka, " objavljeno i pristupljeno 8. ožujka 2013. Nakon petog kruga glasovanja, 13. ožujka 2013. izabran je novi (266. po redu) papa, Argentinac Jorge Mario Bergoglio koji je uzeo ime Franjo, i prvi je papa tog imena. Riječ je o prvom papi iz Južne Amerike. Bijeli dim je sukljao iz Siktinske kapele u 19:07 sati. Novi papa je prije stupanja na dužnost bio nadbiskup Buenos Airesa, isusovac i imao je 76 godina.